રાજ્ય સરકાર દ્વારા આંગણવાડીના બાળકોની તંદુરસ્તી જળવાય તે માટે બાળક દીઠ ફ્રુટના ૨ રૂપિયા અને નાસ્તા પેટે ૨.૪૦ રૂપિયા ચુકવવામાં આવે છે. કાળઝાળ મોંઘવારીમાં તેડાગર મહિલાઓને ૨૪૦ રૂપિયે મળતા સફરજન બાળકોને ખવડાવવા પોસાય તેમ નથી. તો બીજી તરફ ૨૦ રૂપિયે મળતી નાસ્તાની ડીશ ૨.૪૦ રૂપિયે કેમ કરીને વિતરણ કરવી તે સમસ્યા છે. ત્યારે આવી મોંઘવારીમાં કાર્યકરો પોતાના પૈસે બાળકોને ક્યાં સુધી પૌષ્ટીક આહાર પુરો પાડી શકશે તે સવાલ ચર્ચાને સ્થાને છે.